Акоронавирус злаз даҽа ҩыџьа апациентцәа рыԥсҭазаара иалҵит Аԥсны
23:29 21.09.2021 (ирҿыцуп: 23:36 21.09.2021)
34
© Sputnik / Илья ПиталевФедеральный клинический центр высоких медицинских технологий ФМБА в Химках
© Sputnik / Илья Питалев/
Аепидемиа ҟалеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 26931-ҩык рҟынӡа инаӡеит, ргәы бзиахеит 22034-ҩык ауааԥсыра, рыԥсҭазаара иалҵит 407-ҩык.
АҞӘА, цәыббра 22 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 433-ҩык Аԥсны ауааԥсыра, урҭ рахьтә 103-ҩык рцәа акоронавирус шалаз аадырԥшит.
Иҳаҩсыз уахыки-ҽнаки рзы Гәдоуҭатәи ахәшәтәырҭаҿы акоронавирус злаз ҩыџьа ачымазцәа рыԥсҭазаара иалҵит: 71 шықәса зхыҵуаз аԥҳәыси 70 шықәса зхыҵуаз ахаҵеи.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 47-ҩык, рҭагылазаашьа бааԥсуп жәаҩык, ибжьаратәуп - 29-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 32-ҩык, урҭ рахьтә жәаҩык апациентцәа рҭагылазаашьа уадаҩуп. Очамчыра ирхәышәтәуеит 7-ҩык, Гагратәи ахәышәтәырҭаҿы - 12-ҩык, урҭ рахьтә ҩыџьа рҭагылазаашьа уадаҩуп. Тҟәарчалтәи ахәышәтәырҭаҿы - 11-ҩык апациентцәа. Аҟәа иҟоу амобилтә госпиталь аҿы - 67-ҩык апациентцәа, жәаҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.
Акоронавирус иадҳәалоу ажәабжьқәа шәрыԥхьар ҟалоит абра>>